La relación ente dellos contaminantes y la salú nun se tien que considerar de manera aislada. La contaminación ye multicausal, esto ye, esisten diferentes fontes d'esposición a un contaminante: l'alimentación, l'aire y el consumu d'agua, ente otres. Caúna d'éstes pue tener estremaos efectos. Tamién tenemos que considerar la esistencia de múltiples respuestes humanes a les esposiciones. Diversos factores determinen la susceptibilidá de cada individuu, factores que camuden na so vida, como la edá, factores nutricionales o xenéticos, enfermedaes preesistentes, ente otros.